***SMART COUNTRIES AND CITIES CONGRESS***

***1-3 SEPTEMBER, PARIS***

***PANEL: SMART TERRITORIES***

***Интелигентни градове като двигател за устойчив растеж***

**Уважаеми министри и почитаеми гости,**

Бих желала да Ви благодаря за любезната покана да участвам в тази конференция, чиято основна цел е обмяна на опит и добри практики в областта на интелигентното управление на националната територия. Вярвам, че тази среща ще допринесе за по-доброто разпознаване на нуждите и справяне с проблемите на регионалното и градско развитие, както и ще допринесе за развитието на по-ефективни стратегии за интелигентно управление на територията.

Националната територия е сложна система, в която градовете са основните структури и днес бих искал да представя на Вашето внимание визията ни за устойчиво и интегрирано градско развитие като основа за постигане на целите на регионалната политика, в съответствие с политиката на ЕС за устойчиво градско развитие.

Регионалните и градски политики в България се осовават на 2 основни разбирания:

 Първо, в процеса на пространствено планиране и на регионално управление ключов аспект е градската политика. Градовете са сложни системи, които могат да бъдат двигател на устойчивото развитие. Поради тази причина е необходимо растежът им да се управлява с цел допринасяне за изпълнението на целите на регионалната политика.

Другият съществен проблем е свързан с това е, че не само големите градски центрове трябва да са във фокуса на регионалната политика. Малките и средните градове имат също толкова важна роля като големите за устойчивото развитие на територията. Интелигентно организирана национална територия е тази, която използва потенциала и на малките и средни градове, създавайки равновесие между малките и големи градски центрове.

Основен приоритет на българското правителство е гарантирането на ускорен икономически растеж на българската икономика и на регионите, които ще спомогнат за осигуряване на растеж на доходите на българските граждани . Една от мерките в тази насока е подобряване на бизнес средата в България, насърчаване на инвестициите и подпомагане на българските производители и създаване на условия за публично-частни партньорства.

В тази връзка, целенасочената политика за устойчиво градско развитие противодейства на негативните териториални процеси и води до разработване, укрепване и разширяване на функциите и ролята на градовете за балансирано и устойчиво социално-икономическо и териториално развитие. Подобрените функционални характеристики на по-малките и средни градове, дават възможност за развитието на нови икономически дейности, които разнообразяват местната икономика и намаляват рисковете по отношение на безработицата и доходите, включително подобряване работните условия.

Основният стратегически документ, който представя националната и регионалната пространствена политика, както и политиката за устойчиво градско развитие е Национална концепция за териториално развитие 2013-2025. Документът представя стратегията за интегрирано планиране, устойчиво териториално, икономическо и социално развитие.

Една от шестте специфични цели на Концепцията е ,,Полицентричното териториално развитие“, чиято същност е да подкрепя този вид полицентрична мрежа от градски центрове, която да доведе до намаляване на неравенството между централните градски и периферните селски райони в България.

Балансираното териториално развитие е основна цел, която ще бъде постигната чрез подкрепата за укрепване на йерархична система от градските центрове с национално и регионално значение и планиране на устойчиво развитие на града, чрез прилагане на интегриран подход за реконструкция и обновяване на градовете.

Като образец за устойчиво и балансирано териториално развитие е препоръчана специална политика за стабилизирането на мрежата от малки и средни градове. Това се приема като ключов фактор за устойчиво регионално развити, тьй като посоката на развитие на периферните селски и планински райони ще зависи от подобряване на ситуацията в тези градове.

От тук възникват и въпросите:

Как да се постигне устойчиво градско развитие в градовете и как то да бъде финансирано, както и кои са най -добрите практики, които могат да бъдат приложени, за да се ускори развитието на малките и средни градове, заедно с големите градове в страната?

Пример за ефективен подход за управление на развитието на града е този на Интегрираните планове. Този метод се основава на разбирането, че инвестициите трябва да бъдат свързани помежду си като по този начин може да бъде постигнат допълнителен положителен ефект и по-добри резултати.

Освен това координирането на инвестициите от ЕСИФ може да бъде постигнато чрез градски стратегии (интегрирани планове за градско възстановяване и развитие), разработени от самите градове. Те представят стратегическите приоритети и идентифицираните специфични функционални области за инвестиции (интервенционни зони- обществена, социална, икономическа). Тези стратегии имат времеви таблици и рамки на проектни предложения, които могат да бъдат подкрепени от различните оперативни програми, както и с обществени и частни ресурси, за постигането на интегрирани и целенасочени инвестиции в градовете.

Главен инструмент за устойчиво градско развитие на регионите е ОП „Региони в растеж“ за периода 2014-2020 г. Нейната първа приоритетна ос се фокусира върху инвестициите в градска среда, интегриран градски транспорт, енергийна ефективност в обществени и жилищни сгради, подобряване на образователната, социалната, културната и спортна инфраструктура. Програмата акцентира върху подобряване на инвестиционната активност в градовете чрез възобновяване на зони с потенциал за икономическо развитие. Възобновяването на градските икономически и индустриални територии ще увеличи икономическата активност и ще привлече инвестиции и частен капитал за развитието на икономика в градовете и респективно на икономиката на областта и региона.

Основната цел на Приоритетна ос 1 е да се подобри качеството на живот в средните и големи градове в България. Това ще намали вътрешната миграция в страната като по този начин ще се подпомогне и полицентричния модел на развитие в България. Предвидените средства по ОП „Региони в растеж“ за устойчиво градско развитие са 840.5 млн. евро, с включено националното съфинансиране.

За да се отрази адекватно спецификата на малките градове в България, в ОПРР е включена интегрирана приоритетна ос 2 за периферните географски региони, които са най-засегнати от бедността. Предвидената подкрепа за периферните региони на страната има за цел да спомогне за адекватно справяне с проблемите, свързани с бедността, социалното приобщаване, по-добро качество на живот и услуги и модернизиране на публичната инфраструктура в периферните региони на страната, както и насърчаването на градските и селските региони. Предвидените средства за малките градове в периферната зона са 105.7 млн. евро, с включено националното съфинансиране.

В заключение, бих искала да кажа, че регионалните и градските политики са многопластови и изискват разбиране на националните и местни особености. Ние сме наясно, че големите градове имат потенциала да повлияят на развитието на прилежащите им територии в по-голяма степен в сравнение с малките и средни градове, но в същото време възприемаме последните като гръбнака на националната територия. Ето защо считаме, че интилигентно организираната територия е тази, в която е нужен баланс между зоните на влияние на градските центрове, чийто растеж да бъде управляван с инструментите на интегрирания подход.